Vrou voor dogter doodgeskiet | Maroela Media
Vrou voor dogter doodgeskiet
'n 38-jarige vrou is Woensdag in haar erf in Phalostraat in Gqeberha (Port Elizabeth) voor haar dogter doodgeskiet. Die polisie vermoed dat dit 'n sluipmoord was.
Volgens kapt. André Beetge, polisiewoordvoerder, het die slagoffer, Bulelwa Mene, omstreeks 16:45 by haar huis gestop nadat sy van haar werkplek af teruggekeer het. Mene se 15-jarige dogter het haar by haar motor ontmoet toe twee verdagtes hulle glo genader het.
Beetge sê die verdagtes het die dogter beveel om in die motor te klim, waarna een van die verdagtes haar ma in die kop geskiet het.
Die dogter is ongedeerd agtergelaat en niks is van die slagoffers geroof nie. Die verdagtes het met 'n silwer Toyota Tazz van die toneel af gevlug.
Die polisie is steeds op soek na die twee verdagtes en versoek lede van die publiek om na vore te kom met inligting wat met die ondersoek sal help. "Enige persoon wat die polisie met hierdie ondersoek kan help, kan lt.kol. Willie Mayi van die Oos-Kaapse provinsiale eenheid vir georganiseerde misdaad by 082 697 5914 kontak."
BLO kap terug oor 'obsessie' met SAL
Zondo vs Zuma: JZ speel wéér slagoffer-kaart
Shame, dit moes vreeslik traumaties vir die dogter gewees het. Sterkte aan haar
Wrede land!! Wat kan mens verwag in 'n land met verfoeilike plekname? Voel asof ons op 'n ander planeet leef! ASB MM die lelike naam is nog NIE goedgekeur!!!!!
'Die polisie vermoed dat dit 'n sluipmoord was.'
Ag seblief, wat anders kon dit wees? As julle 'vermoed' dat dit 'n sluipmoord was, behoort daar ander moontlikhede ook te wees? Miskien bloot 'n komunikasie probleem.
Die arme kind. Daar is soveel wreedheid in hierdie lewe van ons. My hart breek vir haar en hulle geliefdes.